EkBass/fiwiki-20250220-pages-articles huggingface dataset:
Alexandre Lacazette

Alexandre Lacazette (s. 28. toukokuuta 1991 Lyon) on ranskalainen jalkapalloilija. Hän edustaa Ligue 1ssa pelaavaa Olympique Lyonia, ja on pelipaikaltaan hyökkääjä. == Seurajoukkueura == Lacazette siirtyi Olympique Lyonnaisin junioriakatemiaan vuonna 2003. Hänet nostettiin kaudella 2009–2010 seuran edustusjoukkueeseen, jossa hän teki ensiesiintymisensä 5. toukokuuta 2010 ottelussa Auxerrea vastaan. Ensimmäisen maalinsa ammattilaisurallaan Lacazette teki 30. lokakuuta 2010 ottelussa Sochauxia vastaan. Hän pelasi Ligue 1:ssä 203 ottelua ja teki niissä 100 maalia. Kaudella 2014–2015 hän teki 27 maalia ja oli liigan paras maalintekijä. Kaudella 2016–2017 hän teki 28 maalia ja oli liigan toiseksi paras maalintekijä PSG:n Edinson Cavanin jälkeen. Hän voitti Ranskan cupin ja supercupin 2012. 5\. heinäkuuta 2017 Lacazette siirtyi Arsenaliin 52 miljoonan euron siirtosummalla. Hän voitti FA Community Shieldin 2017. Ensimmäisellä valioliigakaudellaan hän pelasi 32 ottelua ja teki 14 maalia. Kaudella 2018–2019 hän pelasi Valioliigassa 35 ottelua ja teki 13 maalia. Finaalitappioon päättyneessä Eurooppa-liigassa hän teki samalla kaudella kymmenessä ottelussa viisi maalia. Kaudella 2019–2020 hän viimeisteli 30 valioliigaottelussa kymmenen maalia. Hän pelasi samalla kaudella neljä ottelua Arsenalin voittamassa FA Cupissa. Seuraavalla kaudella hän pelasi Valioliigassa 31 ottelua ja teki 13 maalia. == Maajoukkueura == Lacazette pelasi neljä ottelua Ranskan saadessa hopeaa alle 17-vuotiaiden EM- kilpailuissa 2008. Hän teki loppuottelun voittomaalin Ranskan voittaessa alle 19-vuotiaiden Euroopan-mestaruuden 2010. Hän pelasi turnauksen kaikissa viidessa ottelussa. Hän pelasi kaikissa seitsemässä ottelussa Ranskan sijoittuessa neljänneksi alle 20-vuotiaiden MM-kilpailuissa 2011. Lacazette debytoi Ranskan jalkapallomaajoukkueessa maaottelussa Uruguayta vastaan kesäkuussa 2013. Ensimmäisen maajoukkuemaalinsa hän viimeisteli Tanskaa vastaan maaliskuussa 2015. Ensimmäisen arvokilpailujen karsintaottelunsa hän pelasi MM-karsintapelissä Alankomaita vastaan elokuussa 2017. Aikuisten arvokilpailujen lopputurnausjoukkueisiin hän ei ole toistaiseksi kuulunut. === Maalit Ranskan maajoukkueessa === :Ranskan maalit mainittu ensin. # Päivämäärä Pelipaikka Vastustaja Lopputulos Kilpailu 1 29.3.2015 Saint-Denis, Ranska 2–0 Ystävyysottelu 2 14.11.2017 Köln, Saksa 2–2 Ystävyysottelu 3 == Lähteet == == Aiheesta muualla == * Alexandre Lacazetten esittely Arsenal FC:n kotisivustolla Luokka:Ranskalaiset jalkapalloilijat Luokka:Vuonna 1991 syntyneet Luokka:Elävät henkilöt
Eriikka Magnusson

Laura Eriikka Magnusson (s. 7. syyskuuta 1946 Helsinki) on suomalainen näyttelijä ja ohjaaja. Magnusson kirjoitti ylioppilaaksi vuonna 1965 ja opiskeli Suomen teatterikoulussa vuosina 1966–1969. Hän on KOM-teatterin perustajajäsen, ja oli mukana jo KOM-näyttämöllä Ruotsalaisessa Teatterissa 1969. KOM-teatterin jälkeen hän työskenteli Yleisradiossa sekä Radioteatterin Tampereen pisteessä. Eriikka Magnusson on kenraalimajuri ja Mannerheim-ristin ritari Gustaf Magnussonin nuorempi tytär. Magnusson on toiminut myös harrastajateatteriohjaajana Pirkanmaan alueella mm. Teatteriyhdistys Pirhalla, sekä Eräjärven Työväen Näyttämöllä. == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1946 syntyneet Luokka:Elävät henkilöt
Tehdas (televisiosarja)

Tehdas on suomalainen televisiosarja, jonka on käsikirjoittanut Pirkko Saisio. Sarja kertoo Lehtosen perheen omistamasta kenkätehtaasta 2010-luvun Etelä- Suomessa. Sarja rakentuu kolmesta kuusiosaisesta tuotantokaudesta, joista kaksi kautta esitettiin Ylen TV2:ssa keväällä 2012 ja kolmas esitettiin syksyllä 2014. Sarjan alkujaksot kertovat Marmisen työläisperheestä. Myöhemmin sarja saa yhteiskunnallisia sävyjä. Ensimmäinen kausi kertoo menestyvästä tehtaasta ja toisella kaudella tehdas kohtaa vaikeuksia. Kolmas kausi kertoo, millainen Suomi on lähitulevaisuudessa, ja pohtii, voiko Suomessa olla kenkäteollisuutta. == Tuotanto == Saisio on aiemmin kirjoittanut televisiosarjan Elämänmeno. Ylen draamatilaaja Olli Tola tilasi Tehtaan käsikirjoituksen Saisiolta. Sarjan esikuvana on brittiläinen Paul Abbottin käsikirjoittama episodisarja Tehdas. Sarja on kuvattu Orivedellä Mantereen kenkätehtaalla. Sarjan viimeinen kausi kuvattiin vuonna 2013. == Henkilöt == * Irene Lehtonen (Seela Sella), tehtaan omistaja * Lehtonen (Tom Lindholm), tehtaan toimitusjohtaja, Irenen poika * Heikki Lehtonen (Puntti Valtonen) Irenen toinen poika * Veronika (Vera Kiiskinen), prostituoitu, myöhemmin tehtaan projektipäällikkö * Vera af Wahrheit (Elsa Saisio), Irenen avioton tytär * Martti (Marc Gassot) Veran miesystävä * Leo Marminen (Pentti Helin), varastomies * Irma Marminen (Jaana Järvinen), pinkoja, tehtaan luottamusmies * Tuulia Marminen (Ulla Raitio), Marmisten tytär * Antti Marminen (Juha-Matti Koskela), Marmisten poika * Leila Järventausta (Anneli Karppinen), pakkaaja * Jarmo Järventausta (Juha Kukkonen), Leila Järventaustan mies * Jani Järventausta (Santeri Matikainen) Leilan poika * Jessika Järventausta (Rosanna Kemppi), Leilan tytär * Ali (Mazdak Nassir), Leilan miesystävä, pakkaaja * Härmälä (Pertti Sveholm), varastomies * Nyman (Elina Rintala), pinkoja * Jokinen (Jukka Leisti), varastomies * Vihonen (Emilia Pokkinen), Lehtosen sihteeri * Rängman (Pirkko Uitto), tehtaan suunnittelija * von Glauschen (Hannele Lauri), työterveyslääkäri == 1. ja 2. tuotantokausi == Jakso Nimi Ensiesitys 1 Erikoinen ihminen 15. helmikuuta 2012 2 Altavastaaja 22. helmikuuta 2012 3 Hyvä ihminen 29. helmikuuta 2012 4 Varjomies 7. maaliskuuta 2012 5 Taivaanrannan perijä 14. maaliskuuta 2012 6 Keinuttajat 21. maaliskuuta 2012 7 Aikuiset ihmiset 28. maaliskuuta 2012 8 Kostaja 4. huhtikuuta 2012 9 Onnettomuusihminen 11. huhtikuuta 2012 10 Rytmi-ihmiset 18. huhtikuuta 2012 11 Tarpeettomat ihmiset 25. huhtikuuta 2012 12 Sukeltajat 2. toukokuuta 2012 == 3. tuotantokausi == Jakso Nimi Ensiesitys 13 Syrjästäkatsojat 5. lokakuuta 2014 14 Peli-ihmiset 12. lokakuuta 2014 15 Kapinalliset 19. lokakuuta 2014 16 Ihmisiä hallayössä 26. lokakuuta 2014 17 Kellokortti-ihmiset 2. marraskuuta 2014 18 Rakastettavat ihmiset 9. marraskuuta 2014 ==Lähteet== == Aiheesta muualla == Tehdas facebook-sivut Luokka:Suomalaiset televisiosarjat Luokka:Yle TV2:n televisio-ohjelmat Luokka:Televisiosarjat liike-elämästä
Siberia

Siberia on vuonna 1981 toimintansa aloittanut suomalainen rockyhtye. Yhtyeen perustivat Jari Yliaho ja Paavo Kaihola Donna-yhtyeestä sekä Jari Loisa, joka oli aiemmin soittanut Sister-yhtyeessä. Kaikki olivat kotoisin Virroilta Pirkanmaalta. http://www.finnmusic.net/main.php?6059595748077554511253426e13 Yhtye teki ensimmäiset keikkansa helmikuussa 1982. Siberia soitti reggae- vaikutteista rockia, jota on usein verrattu Police-yhtyeeseen. Yhtye teki 80-luvulla kaksi albumia. Toisen albumin aikoina kokoonpanoon liittyi kosketinsoittaja Kari Suosalmi. Kesällä 1985 yhtye päätti yllättäen lopettaa keikkailun ja levytykset.http://www.sjoki.uta.fi/~latvis/yhtyeet/siberia.html Yhtye on kuitenkin jatkanut toimintaansa myöhemmin. https://www.youtube.com/watch?v=6VR1VS9VZd8 Yhtye koottiin yhteen jälleen syksyllä 1994 ja tällöin Siberia teki kolmannen albuminsa. == Jäsenet == * Jari Loisa – laulu & basso * Jari Yliaho – laulu & kitara * Paavo Kaihola – rummut == Diskografia == * * * == Lähteet == ==Aiheesta muualla== * Luokka:Suomalaiset rockyhtyeet
Arthur puilla paljailla

Arthur puilla paljailla () on Bud Yorkinin ohjaama komediaelokuva, joka sai ensi-iltansa vuonna 1988. Elokuva on jatko-osa vuoden 1981 elokuvalle Arthur. Elokuvan pääosia esittävät Dudley Moore, Liza Minnelli, John Gielgud ja Geraldine Fitzgerald. Minnelli voitti Razzie-palkinnon huonoimmasta naispääosasta. == Rooleissa == ==Vastaanotto== Video-oppaassa vuodelta 1994 Kari Salminen kirjoitti naurua olevan tarjolla vain parin kolmen vitsin ja Dudleyn sympaattisen persoonan verran. Hän antoi elokuvalle kaksi tähteä viidestä == Lähteet == ==Aiheesta muualla== * * Luokka:Yhdysvaltalaiset romanttiset komediat Luokka:Vuoden 1988 yhdysvaltalaiset elokuvat
Railo (albumi)

Railo on suomalaisen Siberia-yhtyeen kolmas studioalbumi vuodelta 1994. == Kappaleet == # Siivet aukeaa # Rakkaus iskee aamuyöllä # Matkalla takaisin # Muistosi on murhaa # Tässä talossa # Tästä tulee hyvä yö # Goa # Voikukkaviini # Elämän aallot # Sue elää # Ennustusten jälkeen # Ajan läpi yön Luokka:Vuoden 1994 albumit Luokka:Siberian albumit
Pallerotee

Pallerotee eli kuplatee eli helmiteeSanapoimintoja 2012, Kotus.fi viitattu 5.8.2017 (, tai yksinkertaisesti boba) on alkujaan taiwanilainen makea teejuoma. Pallerotee edustaa myös Taiwania ns. maitoteeallianssissa. == Historia == Palleroteen keksivät 1980-luvulla taiwanilaiset Liu Han Chieh, Tu Tsong-He ja/tai Lin Hsui Hui. Nykyinen juoma muistuttaa jo aiemmin tunnettua juomaa, jonka valmistamiseen käytettiin mustaa teetä ja maitotiivistettä. Nykyisen juoman keksijät lisäsivät siihen maniokista valmistettuja palleroita eli tapiokahelmiä. Lopputulosta kutsuttiin nimellä boba. Pallerotee nautitaan yleensä kahviloiden tapaisissa puodeissa ja sen kanssa saatetaan syödä muuta suupalaa. Juomaa on myyty teepuodeissa Aasiassa 1990-luvun alkupuolelta, ja sieltä se levisi Yhdysvaltoihin ja 2000-luvulla Eurooppaan. Suomessa kuplateetä myy mm. More Tea -franchiseketju. == Valmistus ja nauttiminen == Palleroiden koon takia teen juomiseen vaaditaan tavallista paksumpi pilli (n. 12 mm). Tapiokahelmet valmistetaan maniokkitärkkelyksestä ja vedestä. Palleroteetä tehdään hedelmänmakuisena ja maitoteehen. Valmistukseen käytettävät raaka-aineet vaihtelevat, mutta yksinkertaisimmillaan siihen kuuluu haudutettu tee, makuaineet, kuten siirappi, maito ja maniokista valmistetut tapiokapallot. Pallerotee nautitaan kuumana tai kylmänä. Se tarjoillaan tyypillisesti läpinäkyvästä kupista, jonka pohjalla juoman pallerot ovat selkeästi näkyvillä. Juomassa voidaan käyttää eri hedelmämakuja ja väriaineita.Katarina Baer, "Pallerojuoma" villitsi Berliinin, Helsingin Sanomat 15.2.2012 sivu B 2 Suosituimpiin makuihin kuuluvat litsi, persikka, päärynä, papaija ja sitruunakola. Hedelmän makua voi lisätä korvaamalla maito hedelmämehulla. Lisäksi suosittu on yuan yang -nimellä tunnettu palleroteen ja kahvin sekoitus. ==Lähteet== == Aiheesta muualla == Luokka:Maustetut teet Luokka:Taiwanilainen keittiö
HMS Charger (1894)

HMS Charger oli Britannian Kuninkaallisen laivaston vuonna 1896 valmistunut Charger-luokan torpedovenehävittäjä. == Valmistus == Alus tilattiin 12. lokakuuta 1893 Yarrow and Companyltä Poplarista, jolloin sen valmistusmisajankohdaksi määrättiin 12. elokuuta 1894. Aluksen köli laskettiin marraskuussa 1893 telakkanumerolla 991 ja se laskettiin vesille 15. syyskuuta 1894. Alus valmistui tammikuussa 1896.Lyon, David s. 56 == Palvelus == Alus palveli Britteinsaarten vesillä ja se myytiin 14. toukokuuta 1912 romutettavaksi Wardille. Alus romutettiin Silvertownissa. == Lähteet == * * * * === Viitteet === Luokka:Charger-luokan hävittäjät Luokka:Yarrow’n valmistamat alukset
HMS Dasher (1894)

HMS Dasher oli Britannian Kuninkaallisen laivaston vuonna 1896 valmistunut Charger-luokan torpedovenehävittäjä. == Valmistus == Alus tilattiin 12. lokakuuta 1893 Yarrow and Companyltä Poplarista, jolloin sen valmistusmisajankohdaksi määrättiin 12. lokakuuta 1894. Aluksen köli laskettiin joulukuussa 1893 telakkanumerolla 992 ja se laskettiin vesille 28. marraskuuta 1894. Alus valmistui maaliskuussa 1896.Lyon, David s. 56 == Palvelus == Alus palveli Britteinsaarten vesillä ja se myytiin 14. toukokuuta 1912 romutettavaksi King and Sonsille. == Lähteet == * * * * === Viitteet === Luokka:Charger-luokan hävittäjät Luokka:Yarrow’n valmistamat alukset
HMS Hasty (1894)

HMS Hasty oli Britannian kuninkaallisen laivaston vuonna 1896 valmistunut Charger-luokan torpedovenehävittäjä. == Valmistettu == Alus tilattiin 12. lokakuuta Yarrow and Companyltä Poplarista, jolloin sen valmistusmisajankohdaksi määrättiin 12. joulukuuta 1894. Aluksen köli laskettiin joulukuussa 1893 telakkanumerolla 993. Alus laskettiin vesille 16. kesäkuuta 1894 ja valmistui toukokuussa 1896.Lyon, David s. 56 == Palvelus == Alus oli Britteinsaarten vesillä, kunnes se myytiin 9. heinäkuuta 1912 romutettavaksi Coxille Falmouthiin. == Lähteet == * * * * === Viitteet === Luokka:Charger-luokan hävittäjät Luokka:Yarrow’n valmistamat alukset
Siberia (albumi)

Siberia on suomalaisen Siberia-yhtyeen studioalbumi vuodelta 1983. Levyn julkaisi Poko Rekords. Tuottajina toimivat Pantse Syrjä ja Siberia. Äänitykset tehtiin Mika Sundqvistin MSL-studiolla Ylöjärvellä. Pantse toimi sekä äänittäjänä että miksaajana. Levyn kappaleita sävelsivät Jari Yliaho, Jari Loisa ja Paavo Kaihola ja sanoittivat Hannu Tervaharju, Kimmo Koskimaa sekä Paavo Kaihola ("Sanoit että rakastat"). Levyn siperialaista höyryveturia ja matkustajajunaa kuvaava kansi on E. Haaparannan ja J. Luostarisen käsialaa. Samaa piirrosta käytettiin myös yhtyeen keikkajulisteessa. ==Kappaleet== ===A-puoli=== # Radalla # Hän # Meri # Nään jo vuoren # Namasta ===B-puoli=== # Siperia # Lipasto # Sanoit että rakastat # Sivutoimessa # Peli ===CD julkaisun bonukset=== 11\. Tähtitaivaan alla 2'55 (Säv./sov: Jari Yliaho -Jari Loisa - Paavo Kaihola, san: Jari Loisa) 12\. Lumottua elämää 2'15 (Säv./sov: Jari Yliaho -Jari Loisa - Paavo Kaihola, san: Hannu Tervaharju). 13\. Kengissä hiekkaa 2'37 (Säv./sov: Jari Yliaho -Jari Loisa - Paavo Kaihola, san: Jari Loisa) 14\. En jää ikkunaan 2'43 (Säv./sov: Jari Yliaho -Jari Loisa - Paavo Kaihola) 15\. Jeanne D'Arc 3'25 (Säv./sov: Jari Yliaho, san: Hannu Tervaharju) 16\. Trapetsi (live) 2'31 (Säv./sov; Jari Yliaho -Jari Loisa - Paavo Kaihola, san: Seppo Parkkinen) Tuottajat: 11.-15. Lasse Raja & Siberia ja 16. Siberia 0946 3682272 3 POKOCD 123 Luokka:Vuoden 1983 esikoisalbumit Luokka:Siberian albumit
Hardy-luokka (hävittäjä)

Hardy-luokka oli Britannian Kuninkaallisen laivaston torpedovenehävittäjäluokka (), jonka alukset valmisti sunderlandilainen William Doxford and Sons. Amiraliteetti pyysi telakalta tarjouksen kahdesta aluksesta 2. kesäkuuta 1893 ja tarjous vahvistettiin 3. marraskuuta. Yhtiö tarjosi kahta veturikattiloilla varustettua alusta 74 260 punnalla, josta summasta 32 460 puntaa tuli rungosta ja 41 800 voimansiirrosta. Yhtiö takasi kuitenkin vain 26 solmun nopeuden vaaditun 27 solmun sijasta. Tarjous ei sisältänyt apukoneita. Keulan torpedoputki oli poistettu ja rakenteellisia muutoksia esitetty vahvistuksen ehtoina. Valmistusajaksi määrättiin 12-13 kuukautta.Lyon, David s. 82 == Alukset == Hardy-luokan torpedovenehävittäjätLyon, David s. 82-83 Nimi Telakka Kölinlasku Vesille Valmis Kohtalo HMS Hardy William Doxford and Sons, Sunderland 4. kesäkuuta 1894 16. joulukuuta 1895 elokuu 1896 myyty romutettavaksi 11. heinäkuuta 1911 HMS Haughty Doxford 28. toukokuuta 1894 18. syyskuuta 1895 elokuu 1896 myyty romutettavaksi 10. huhtikuuta 1912 == Lähteet == * * * * === Viitteet === *
Endorsement

Endorsement tai endorsement-sopimus on tuotevalmistajien tapa tukea muusikoita tai muun alan taiteilijoita antamalla heille merkittäviä alennuksia heidän käyttämistään tuotteista. Joskus tuotteet voidaan antaa jopa ilmaiseksi. Vastineeksi valmistajat saavat tuotteensa tai tuotemerkkinsä näkyviin esimerkiksi muusikon esityksessä ja myös musiikkivideolla. Endorsement on eräänlaista tuotesijoittelun tyyppistä mainontaa. ==Lähteet== Luokka:Mainonta
Markus Yli-Jokipii

Markus Yli-Jokipii (s. 1981) on suomalainen kuoronjohtaja ja kapellimestari. Hän toimii kuoronjohdon lehtorina Tampereen ammattikorkeakoulussa, missä hän opettaa kuoronjohdon lisäksi musiikin historiaa. Yli-Jokipii johtaa vakituisesti vuonna 2015 perustamaansa ammattilaiskuoro Tampere Cappellaa sekä Suomen Kanttorikuoroa. Lisäksi hän valmentaa TAMK Choral Companyn nuoria taiteilijoita. Hän on vieraillut muun muassa Helsingin kamarikuoron, EMO Ensemblen ja Laivaston soittokunnan johtajana. Yli-Jokipii oli perustamassa vuonna 2008 Kuninkaantien muusikoiden barokkiorkesteria ja kamarikuoroa, jonka kapellimestarina hän toimi vuoden 2015 loppuun saakka. Yli-Jokipii on aiemmin johtanut muun muassa Kamarikuoro Näsiä, Turun konservatorion kamarikuoroa, Turun yliopiston kuoroa, perustamaan Tritonuksen laulajat -kamarikuoroa sekä uudelleen perustamaansa, perinteikästä Collegium Musicum Turku -orkesteria. Yli-Jokipii on kantaesittänyt useita kuoro- ja orkesteriteoksia suomalaisilta säveltäjiltä sekä johtanut Kuninkaantien muusikoiden kanssa laajojen barokkiteosten Suomen ensiesityksiä. Hän on julkaissut kuorojensa kolme levyä sekä menestynyt useissa kuorokilpailuissa. Yli-Jokipii toimii myös Superpesis- tuomarina kaudesta 2019 alkaen. Yli-Jokipii valmistui musiikin maisteriksi Sibelius-Akatemiasta vuonna 2009 ja vuotta aiemmin filosofian maisteriksi Turun yliopistosta pääaineenaan musiikkitiede. Suomen kuoronjohtajayhdistys valitsi Yli-Jokipiin Vuoden kuoronjohtajaksi 2017. Hänelle on myös myönnetty Turun kaupungin Aboa-palkinto vuonna 2009.Turun kaupungin vuoden 2009 Aboa- palkinto kapellimestari Markus Yli-Jokipiille == Lähteet == ==Aiheesta muualla == *Markus Yli-Jokipiin kotisivut Luokka:Suomalaiset kuoronjohtajat Luokka:Vuonna 1981 syntyneet Luokka:Elävät henkilöt Luokka:Suomalaiset kapellimestarit
Lillian Bassman

Lillian Bassman (15. kesäkuuta 1917 – 13. helmikuuta 2012) yhdysvaltalainen valokuvaaja ja taiteilija. Bassmanin vanhemmat olivat juutalaisia emigrantteja Venäjältä. Hän opiskeli 1930-luvulla Textile High Schoolissa Alexey Brodovitchin oppilaana ja myöhemmin tämän assistenttina. Hän työskenteli muotikuvaajana 1940-luvulta 1960-luvulle Junior Bazaarissa ja Harper Bazaarissa,. Alexey Brodovitchin opastamana hän ryhtyi kuvaamaan malleja pääasiassa mustavalkofilmille. Hän luopui muotikuvauksesta 1970-luvulla ja ryhtyi kuvaamaan omia hankkeitaan ja hävitti silloin 40-vuotisen valokuvaajauransa negatiivit ja kuvat. Kassillinen kuvia löytyi kuitenkin vielä parikymmentä vuotta myöhemmin, ja 1990-luvulla hänen muotikuvansa nousivat arvoon. Hän ehti mukaan vielä digitaaliseen kuvaukseen ja teki abstrakteja kuvia, joiden käsittelyyn hän käytti Photoshopia. Bassmanin muotikuvien sanotaan sisältävän naiseuden emootion, ei pelkästään kuvaavan sitä. Hänen lempimallejaan oli Barbara Mullen, josta hän on sanonut: "On malleja, jotka eivät ole malleja vaan muusia. Hänessä oli kaikki ihmeellistä: kaunis kaula, viehkeyttä, kyky reagoida minuun. Kun oikein innostuimme saatoin riisua kengät ja tanssimme. Ymmärsimme toisiamme." ==Lähteet== Luokka:Yhdysvaltalaiset valokuvaajat Luokka:Vuonna 1917 syntyneet Luokka:Vuonna 2012 kuolleet
William Doxford and Sons

William Doxford and Sons, joka usein esiintyy muodossa Doxford, oli brittiläinen laivanrakennusyritys. Yhtiö valmisti lisäksi meridieselmoottoreita, joista viimeinen valmistui 1980. == Historia == William Doxford perusti yrityksen 1840, ja vuodesta 1870 alkaen sen kotipaikkana oli Wearjoen rannalla Pallionissa Sunderlandissa. Doxfordin kuoltua 1882 yhtiön toimintaa jatkoivat hänen neljä poikaansa. Yhtiön nimi muuttui 1961 Doxford & Sunderland Shipbuilding & Engineering Company Limitediksi ja edelleen 1966 Doxford & Sunderland Limitediksi. Court Line osti yrityksen 1972, jolloin se nimettiin Sunderland Shipbuilders Limitediksi. 1970-luvulla valmistui uusi Pallionin telakka, joka kykeni valmistamaan kaksi jopa 30 000 tonnin alusta saman aikaisesti. Court Line meni konkurssiin 1974, ja valtio otti yhtiön haltuunsa. Yhtiö yksityistettiin 1986, jolloin se yhdistettiin Austin & Pickersgillin kanssa ja niistä muodostettiin North East Shipbuilders. Vain pari vuotta myöhemmin Pallionin telakka suljettiin.
HMS Hardy (1895)

HMS Hardy oli Britannian kuninkaallisen laivaston vuonna 1896 valmistunut Hardy-luokan torpedovenehävittäjä. == Valmistus == Alus tilattiin 3. marraskuuta 1893 William Doxford and Sonsin Pallionin telakalta Sunderlandista. Tilauksen mukaan aluksen tuli valmistua 18. joulukuuta 1894 mennessä. Aluksen köli laskettiin 4. kesäkuuta 1894 telakkanumerolla 226. Alus laskettiin vesille 16. joulukuuta 1895 ja valmistui elokuussa 1896, jolloin sen tarjoukseen perustunut hinta oli 42 055 puntaa.Lyon, David s. 82 == Palvelus == Alus oli Britteinsaarten vesillä lukuun ottamatta vuoden 1900 palvelusta Välimerellä. Se myytiin 11. heinäkuuta 1911 Garnhamille romutettavaksi.Lyon, David s. 83 == Lähteet == * * * * === Viitteet === Luokka:Hardy-luokan hävittäjät Luokka:Doxfordin valmistamat alukset
HMS Haughty (1895)

HMS Haughty oli Britannian kuninkaallisen laivaston vuonna 1896 valmistunut Hardy-luokan torpedovenehävittäjä. == Valmistus == Alus tilattiin 3. marraskuuta 1893 William Doxford and Sonsin Pallionin telakalta Sunderlandistä, jolloin sen luovutusajankohdaksi määrättiin 18. syyskuuta 1895. Köli laskettiin 28. toukokuuta 1894 telakkanumerolla 227. Alus laskettiin vesille 18. syyskuuta 1895 ja valmistui elokuussa 1896.Lyon, David s. 82 == Palvelus == Alus oli Britteinsaarten vesillä, kunnes se myytiin 10. huhtikuuta 1912 romutettavaksi.Lyon, David s. 83 == Lähteet == * * * * === Viitteet === Luokka:Hardy-luokan hävittäjät Luokka:Doxfordin valmistamat alukset
Palmers Shipbuilding and Iron Company

Palmers Shipbuilding and Iron Company, joka usein esiintyy muodossa Palmers, oli brittiläinen laivanrakennusyritys. Yhtiön päämaja sijaitsi Jarrowissa, minkä lisäksi sillä oli toimintaa Tyne-joen varrella Hebburnissa ja Willington Quayssa. == Historia == Charles Mark Palmer perusti 1852 Jarrowissa yhtiön nimellä Palmer Brothers and Company. Saman vuoden lopulla yhtiö laski vesille ensimmäisen aluksensa rautarunkoisen rahtialus SS John Bowesin, joka osoittautui nopeammaksi kuin yksikään purjealus. Lopulta yhtiö tuotti laivaterästä suurella tuotantolaitoksellaan, jota kutsuttiin Palmers Shipbuilding and Iron Companyksi. Yhtiön hallituksen puheenjohtajana toiminut Lordi Furness laajensi 1910 toimintaa ostamalla Robert Stephenson and Companyn Hebburnin telakan. Palmers teki konkurssin 1933 ja Jarrowin telakka myytiin National Shipbuilders Securitiesille, joka sulki sen. Telakan sulkemisen jälkeen Sir John Jarvis käytti tiloja teräsvarastoina, jonne sitä toimitettiin White Star Linen risteilijöitä SS Olympicia ja SS Berengaria purkavilta romuttamoilta. Armstrong Whitworth osti yhtiön, jolla oli edelleen hallussaan Hebburnin telakka. Näin muodostui Palmers Hebburn Company Limited. Vickers- Armstrong myi 1973 Palmerin telakan Swan Hunterille, joka muodosti siitä Hebburn Shipbuilding Dockin. Tilat nimettiin 1994 Tyne Tees Dockyardiksi, minkä jälkeen ne myytiin vuotta myöhemmin A&P; Groupille. Telakka toimii korjaustelakkana.
Mary Mandelin

Mary Emmeline Eleonore Mandelin-Dixon (24. huhtikuuta 1918 Helsinki – 12. tammikuuta 1985 Helsinki) oli suomalainen ruotsin kielellä kirjoittanut toimittaja ja kirjailija. Mandelinin vanhemmat olivat kanslianeuvos Erik Mandelin (1887–1953) ja vapaaherratar Sigrid Eleonora Pauline Wrede af Elimä. Hän kävi 1930–1935 Helsingissä Nya Svenska Flickskolania ja opiskeli sitten 1930-luvun lopulla kieliä Belgiassa, Ruotsissa ja Ranskassa. Mandelin avusti muun muassa Astra, Helsingfors-Journalen ja Naisten Maailma nimisiä lehtiä. Talvisodan aikana hän toimi lääkintälottana ja osallistui suomalaisten lasten evakuointiin Ruotsiin. Vuonna 1942 Mandelin toimi suomalaisten evakkolasten konsulenttina Tanskassa. Mandelin meni 1954 naimisiin Göteborgin sinfoniaorkesterin kapellimestarin Charles Dean Dixonin (1915–1976) kanssa joka toimi myöhemmin Hessenin radion ylikapellimestarina ja Sydneyn sinfoniaorkesterin johtajana. He asuivat 1960-luvulla Frankfurt am Mainissa Saksan liittotasavallassa ja Sydneyssä Australiassa. Mandelin kirjoitti yhden novellikokoelman sekä useita näytelmiä. Hän käänsi myös ulkomaisia näytelmiä ruotsin kielelle. Mandelin oli naimisissa kaksi kertaa: * 1942–1953 merikapteeni Raoul Henri Nymanin (vuodesta 1945 Reims) kanssa, liitto päättyi avioeroon * 1954–1973 kapellimestari Charles Dean Dixonin kanssa, liitto päättyi avioeroon == Teoksia == * Stoft är min skönhet : noveller. Schildt, Helsingfors 1949 * Lökarna : näytelmä. 1951 (Jyrki Mäntylän suomentamana tv- näytelmänä nimellä Sipulit, 1963) * Gräsburen : näytelmä. 1952 * Vem visslar? : näytelmä. 1953 * Det näst bästa : näytelmä. 1958 * Epos om oss : näytelmä. 1964 == Lähteet == * * Lähetystöneuvos Klaus Castrén : Kakskerran Mandelin- suku, taulu 7, Genos 38(1967), s. 30-41, 51 * Dean Dixonin elämäkerta (Encyclopedia.com) Luokka:Suomenruotsalaiset kirjailijat Luokka:Ruotsinkieliset kirjailijat Luokka:Vuonna 1918 syntyneet Luokka:Vuonna 1985 kuolleet
Tilauspoliisi

Tilauspoliisi () on vuonna 1987 ensi-iltansa saanut toimintakomedia. Elokuvan pääosia esittävät Burt Reynolds, Liza Minnelli, James Remar, Richard Masur, Dionne Warwick, Bernie Casey, Robby Benson ja John P. Ryan. Elokuvan on ohjannut Jerry London. Elokuva voitti Razzie-palkinnon huonoimmasta naispääosasta. Elokuvassa Reynolds esittää virkavirheestä erotettua poliisia, joka yrittää todistaa päätöksen olleen väärä. Minnelli esittää ilotyttöä. == Arvioita == Video-oppaassa vuodelta 1994 Esko Rautakorpi valittaa, etteivät nimekkäät näyttelijätkään mahda mitään ”totaalisen yhdentekevästi” toteutetulle tarinalle. Hän antaa Tilauspoliisille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * * * Luokka:Yhdysvaltalaiset toimintakomediat Luokka:Vuoden 1987 yhdysvaltalaiset elokuvat
Meistriliiga (täsmennyssivu)

Meistriliiga voi tarkoittaa ainakin seuraavia: * Meistriliiga, miesten jalkapallon korkein sarjataso Virossa * Meistriliiga, jääkiekon korkein sarjataso Virossa * Meistriliiga, salibandyn korkein sarjataso Virossa * Meistriliiga, käsipallon korkein sarjataso Virossa * SEB Korvpalli Meistriliiga, koripallon korkein sarjataso Virossa
Kuusi miestä ja kaaos

Kuusi miestä ja kaaos () on vuosina 2004-2005 esitetty komediasarja. Sarjaa tehtiin 19 jakson verran 24. syyskuuta – 17. kesäkuuta välisenä aikana. Sarjan päähenkilöitä esittivät mm Keith Carradine, Andrew Eiden, Shaun Sipos, Erik von Detten, Evan Ellingson, Jason Dolley, Vincent Ventresca ja Mel Gibson, joka toimi myös yhtenä sarjan tuottajana ohjaten kolme jaksoa. ==Aiheesta muualla== * Luokka:2000-vuosikymmenen yhdysvaltalaiset nuorten tilannekomediat Luokka:ABC:n televisio-ohjelmat
Emil Elo (toimittaja, s. 1987)

Emil Elo (s. 1987 Turku) on suomalainen toimittaja. Hän on työskennellyt vuodesta 2021 lähtien Helsingin Sanomien toimittajanahttps://www.hs.fi/talous/art-2000007741265.html. Aiemmin hän oli Jatkoaika.comin päätoimittaja heinäkuusta 2010 toukokuuhun 2012 sekä Kauppalehden New Yorkin kirjeenvaihtajana 2018-2020https://www.kauppalehti.fi/uutiset/new-york-ja-bryssel-saavat-uudet- kirjeenvaihtajat/dc2d9555-babb-33d8-a84f-20b4e07b3e09. Elo on opiskellut tietotekniikkaa ja mediatutkimusta. Hän on avustanut Aamuset-kaupunkilehteä ja työskenteli Jatkoaika.comissa vuodesta 2006. Päätoimittajaksi hän siirtyi SM- liigatoimituksen toimituspäällikön paikalta. Vuonna 2011 Jääkiekkolehti valitsi Elon suomalaisten jääkiekkovaikuttajien TOP 100 -listalle sijalle 88. Elon isoisä Ari Elo on turkulainen teollisuusneuvos. == Lähteet == Luokka:Suomalaiset urheilutoimittajat Luokka:Vuonna 1987 syntyneet Luokka:Elävät henkilöt
Juha Hiitelä

Juha Hiitelä (s. 1983 Tampere) on suomalainen toimittaja. Hän työskentelee Ilta-Sanomissa uutispäällikkönä. Aiemmin hän oli Ilta-Sanomien urheilutoimituksen uutispäällikkö ja sitä ennen lehden jääkiekkotoimittaja. Vuosina 2011–2015 hän oli Ilta-Sanomien ja Urheilusanomien NHL-kirjeenvaihtaja Kanadassa. Hiitelä on toiminut aikaisemmin Jatkoaika.comin päätoimittajana. Hänellä oli usean vuoden ajan jääkiekkoaiheinen radio-ohjelma, joka kuului Radio 957:ssa, Radio Jyväskylässä ja Radio Megassa. Lisäksi hänen artikkeleitaan on julkaistu mm. Jääkiekkolehdessä. Juha Hiitelän isä on SM- liigaseura Ilveksen entinen urheilutoimenjohtaja ja päävalmentaja Seppo Hiitelä. == Lähteet == == Aiheesta muualla == * Luokka:Suomalaiset urheilutoimittajat Luokka:Vuonna 1983 syntyneet Luokka:Elävät henkilöt
Irvistys

Irvistys tarkoittaa kasvojen vääristämistä johonkin epämääräiseen ilmeeseen. Tyypilliseen irvistykseen saattaa liittyä esimerkiksi alaleuan liikuttaminen ääriasentoon tai ylähuulen peittäminen alahuulella. == Galleria == Tiedosto:Don Rosa på bokmässan 2004.jpg|Don Rosa irvistää Göteborgin kirjamessuilla Tiedosto:Wonderferret gurns.jpg Tiedosto:Egon Schiele 076.jpg == Aiheesta muualla == Luokka:Huumorin muodot Luokka:Ilmeet
Peikkoahvenet

Peikkoahvenet (Scombropidae) on ahvenkaloihin kuuluva kalaheimo. Heimon lajeja tavataan lämpimistä vesistä indopasifiselta merialueelta ja Atlantista. ==Lajit ja tyypillisiä piirteitä== Varhaisimmat peikkoahventen heimoon kuuluvien lajien fossiilit on ajoitettu mioseeni- ja plioseenikaudelle. Nykyään heimoon kuuluu yksi suku ja lähteestä riippuen 3-5 lajia. Lajeja ovat muun muassa peikkoahven (Scombrops boops), Scombrops gilberti ja Scombrops oculatus. Toisinaan heimon lajit luokitellaan kuuluvaksi samaan heimoon sinikalan kanssa. Peikkoahvenilla on kaksi selkäevää, jotka ovat erillään toisistaan. Taaempi ja pehmeämpi selkäevä ja peräevä ovat suomupeitteiset. Kaksi selkäevää ovat mahdollisesti jäänne nykyisiä ahvenkaloja edeltäneiltä lajeilta. Muita primitiivisiä piirteitä ovat muun muassa makuhermot ja eräät kylkiviivan hermoista. Lajit voidaan erottaa toisistaan suomujen värin ja kylkiviivan suomujen määrän perusteella. ==Levinneisyys== Peikkoahvenia tavataan indopasifiselta merialueelta ja Karibianmereltä. Nuoret kalat elävät merileväkasvustoissa ja siirtyvät aikuisina lähemmäksi merenpohjaa ja niitä tavataan 400-800 metrin syvyydessä merenpinnasta. Japanissa eräät peikkoahvenlajit ovat kaupallisesti merkittäviä saaliskaloja. ==Lähteet== Luokka:Percoidei
Janus-luokka

Janus-luokka oli Britannian Kuninkaallisen laivaston Palmers Shipbuilding and Iron Companyn valmistama torpedovenehävittäjäluokka (). == Alukset == Janus- luokan torpedovenehävittäjätLyon, David s. 77-78Gardiner, Robert s. 92 Nimi Telakka Kölinlasku Vesille Valmis Kohtalo HMS Janus Palmers Shipbuilding and Iron Company, Jarrow 28. maaliskuuta 1894 12. maaliskuuta 1895 marraskuu 1895 romutettu 1914 HMS Lightning Palmers 28. maaliskuuta 1894 10. huhtikuuta 1895 tammikuu 1896 uponnut osuttuaan miinaan 30. kesäkuuta 1915 HMS Porcupine Palmers 28. maaliskuuta 1894 19. syyskuuta 1895 maaliskuu 1896 myyty romutettavaksi 1920 == Lähteet == * * * * === Viitteet === *
Naparuuvi

Naparuuvi on erityisesti sähköisissä testilaitteissa ja äänitekniikassa, monissa kaiuttimissa ja audiovahvistimissa käytetty liitin. Naparuuvia voi käyttää monella eri tavalla, esim. siihen voi liittää banaaniliittimen, tai johto josta on kuorittu joitakin senttejä eristettä pois, voidaan työntää naparuuvissa olevaan reikään ja ruuvia kiristetään. Kullattuja naparuuveja käytetään paremman sähkönjohtavuuden saamiseksi ja/tai ulkonäöllisistä syistä. Naparuuvin kiristäminen voidaan tehdä kädellä eikä mitään työkaluja tarvita. ==Katso myös== *XLR-liitin *Speakon-liitin *RCA-liitin Luokka:Sähköliittimet Luokka:Äänentoistotekniikka
Mushroom

Mushroom on shetlanninponeilla harvinaisena esiintyvä sienenharmaa, toistaiseksi varmistamaton väritys. Mushroom-värinen poni on perimältään rautias eli punaruskea, mutta muistuttaa väritykseltään ruskeanharmaata hopeanmustaa. Värityksen on kuvannut skotlantilainen shetlanninponikasvattaja Beth Mead, jonka tietyistä linjoista alkoi syntyä harmaanruskeita varsoja. ==Ominaisuudet== Mushroom-väriseltä ponilta puuttuu feomelaniinin punaisuus miltei kokonaan. Rungon väri on ruskeanharmaa ja jouhet ovat vaaleat. Silmät ovat hieman tavallista vaaleammat. ==Periytyminen== Mead kuvaa värityksen periytyvän resessiivisesti: kaksi mushroom-ponia tuottaa yhdessä vain samanvärisiä jälkeläisiä. Meadin mushroom-ori on toistaiseksi tuottanut mustapohjaisten tammojen kanssa vain mustia ja rautiaita varsoja ja rautiaspohjaisten tammojen kanssa rautiaita varsoja. Toisaalta Mead on saanut mushroom-varsoja myös yhdistelmistä rautias-rautias ja musta-musta. Mushroom- väritystä on tavattu vain shetlanninponeilla. Mead on koonnut kotisivuilleen mushroom-väristen ja samankaltaisia värejä jälkeläisilleen periyttäneiden ponien sukutauluja ja tutkinut niissä esiintyviä värimainintoja. Hän on havainnut monien mushroom-ponien polveutuvan hollantilaisen Houlland-siittolan eläimistä. Muita hänen havaitsemiaan yhteyksiä ovat Annandalen , Gletnessin ja South Parkin linjat. ==Lähteet== * ===Viitteet=== Luokka:Hevosten värit
Pekka Vihervuori

Aimo Pekka Vihervuori (s. 25. elokuuta 1950 Helsinki) on suomalainen professori, virkamies ja tuomari, joka toimi Korkeimman hallinto-oikeuden presidenttinä vuosina 2012–2018. ==Henkilöhistoria== Vihervuoren vanhemmat olivat kauppaneuvos Aimo Vihervuori ja Viivi Karin Lemmikki (Pipsa) Nieminen. Viitattu 30.11.2022. Koulutukseltaan Pekka Vihervuori on oikeustieteen tohtori ja maatalous- ja metsätieteiden maisteri. Ennen nimitystä korkeimman hallinto- oikeuden jäseneksi Vihervuori toimi Teknillisen korkeakoulun, Lapin yliopiston ja Turun yliopiston professorina, Helsingin ja Turun yliopiston apulaisprofessorina, lainsäädäntöneuvoksena oikeusministeriössä sekä näitä ennen eri tehtävissä vesihallituksessa. Hän on julkaissut runsaasti kirjoja ja tieteellisiä artikkeleita ympäristö-, kiinteistö- ja hallinto-oikeuden aloilta. Vihervuori aloitti korkeimman hallinto-oikeuden määräaikaisena hallintoneuvoksena 1997, ja hänet nimitettiin tuomioistuimen varsinaiseksi jäseneksi 1998. Hän toimi KHO:n ensimmäisen jaoston varapuheenjohtajana, ja hänet nimitettiin presidentiksi vuonna 2012. Hän siirtyi eläkkeelle syyskuun 2018 alusta, korkeimman hallinto-oikeuden vietettyä satavuotisjuhlaansa elokuun 2018 lopussa. Hän on toiminut Suomalaisen Lakimiesyhdistyksen, Korkeimpien oikeuksien tuomareiden yhdistyksen ja Olga ja Kaarle Oskari Laitisen säätiön hallituksen sekä Lakimies-lehden toimitusneuvoston puheenjohtajana. Hän on Suomalaisen tiedeakatemian jäsen.Sähköinen lakimiesmatrikkeli Valtion virkamieseettisen neuvottelukunnan puheenjohtajana Vihervuori on toiminut vuodesta 2019. Eduskunnan palkkiotoimikunnan jäsen hän on vuoden 2025 alusta. Vihervuorelle on myönnetty Suomen Valkoisen Ruusun suurristi 2015. Hän on saanut Suomen Vesiyhdistyksen kirjallisuuspalkinnon 2004. Vihervuori on toiminut oikeusministeriön asettamana ILO:n maaoikeussopimuksen voimaansaattamisen selvityshenkilönä 1999, työ- ja elinkeinoministeriön asettamana kaivoslainsäädännön toimivuuden selvityshenkilönä 2019 ja ympäristöministeriön asettamana ilmastolain muutoksenhakusääntelyn selvityshenkilönä 2022\. ==Julkaisuja== * Viranomaisen asianosaispuhevallasta vesiasioissa, 1981, väitöskirja * Rantaoikeuden perusteet, 1985 * Vesistön järjestelyn ja ojituksen oikeuskysymykset, 1987 * Maa-ainesten ottaminen ja suojelu, 1989 * Ympäristövahinkolaki (toisten kanssa), 1995, uud. 2018 * Ympäristöoikeus (toisten kanssa), 2001 * Environmental Law in Finland (Wolters Kluwer), uudistetun laitoksen 4. painos 2024 * Täydellinen luettelo elokuuhun 2020 asti sisältyy Kirjallisuutta- kohdassa mainittuun juhlakirjaan ==Lähteet== ==Kirjallisuutta== * Luokka:Suomalaiset juristit Luokka:Suomalaiset virkamiehet Luokka:Suomalaiset professorit Luokka:Lapin yliopiston professorit Luokka:Teknillisen korkeakoulun professorit Luokka:Turun yliopiston professorit Luokka:Helsingin yliopiston professorit Luokka:Suomalaiset tietokirjailijat Luokka:Korkeimman hallinto-oikeuden presidentit Luokka:Vuonna 1950 syntyneet Luokka:Elävät henkilöt
Ankaraa ja myötätuntoista kuuntelua

Ankaraa ja myötätuntoista kuuntelua: Keskustelevaa kirjoitusta paikkasidonnaisesta taiteesta on Lea Kantosen toimittama teos, jossa on eri näkökulmista paikkasidonnaista taidetta käsitteleviä kirjoituksia.Kantonen, s. 7-8 Teoksen runko koostuu kirjallisista töistä, jotka laadittiin Kuvataideakatemian paikka- ja tilannesidonnaisen taiteen maisteriohjelmassa 2007–2009. Yhteistyössä oli mukana Teatterikorkeakoulun esitystaiteen ja -teorian maisteriohjelma. Teoksen toimittanut Lea Kantonen opetti ohjelmissa paikkasidonnaisen taiteen teoriaa, menetelmiä, analyysia ja kirjoittamista. Kursseilla syntyneiden tekstien lisäksi hän pyysi kirjoituksia muilta opettajilta ja vierailijoilta sekä muilta opiskelijoilta. Kirjoituksissa esitellään ja kommentoidaan aihetta käsitteleviä ulkomaisia tutkimuksia, ja mukaan on otettu tämän hetken tärkeimmän teoreetikonKari Yli-Annala, Paikkasidonnaisen taiteen tiloja ja tilanteita , viitattu 15.2.2012 Grant Kesterin "Dialoginen estetiikka", jota on jo aiemmin käytetty oppimateriaalina. Kester on vieraillut Kuvataideakatemiassa luennoimassa. Teoksen johdannossa toimittaja esittelee kirjan jakautumista kuuteen osaan, joissa kirjoitukset yhteen sitovia näkökulmia ovat historia, paikka, taiteilija, yleisö ja kritiikki. Teoksen lopussa on lyhyet kirjoittajien esittelyt. ==Lähteet== Luokka:Kirjat taiteesta Luokka:Suomalaiset tietokirjat Luokka:Vuoden 2010 kirjat
Perliitti (metallurgia)

Perliitti on teräksen mikrorakenne, joka muodostuu ohuista, vuorottelevista ferriitti- ja sementiittilamelleista. Perliittiä esiintyy teräksissä ja valuraudoissa. Perliitti on raudan ja hiilen eutektoidisen seoksen (hiilipitoisuus 0,8 %) mikrorakenne huoneenlämmössä. Perliitti on monien rakenneterästen perusrakenne. Mikäli teräksessä on hiiltä on alle 0,8 %, esiintyy perliitin raerajoilla suurempia ferriittisiä alueita, ja hiilipitoisuuden ollessa yli 0,8 %, esiintyy vastaavasti runsashiilistä raudan karbidia, sementiittiä. Huoneenlämmössä ferriitissä voi olla korkeintaan 0,02 % hiiltä, kun taas sementiitissä on hiiltä 6,7 %. Perliittisessä rakenteessa esiintyvä ferriitti pehmentää rakennetta ja tekee siitä helpommin muokkautuvaa. Sementiitti puolestaan lisää lujuutta ja kovuutta. Tämän vuoksi terämateriaaleina käytettävissä hiiliteräksissä on yleensä reilusti yli 0,8 % hiiltä ja helposti muokattavissa teräksissä hiilipitoisuus taas on verrattain pieni. Hiilipitoisuus vaikuttaa suoraan esimerkiksi teräksen taottavuuteen. Perliittiä muodostuu austeniittisessa tilassa olevan teräksen jäähtyessä. Eutektoidisen teräksen jäähtyessä sopivalla nopeudella syntyy rakenteeseen vuorotellen ferriitti- ja sementiittilamelleja ja teräksestä tulee täysin perliittinen. Jäähtymisnopeuden ollessa niin suuri, että hiili ei ehdi poistumaan austeniitista diffuusion avulla ja muodostamaan sementiittiä, syntyy ferriitin hiiliylikylläisiä muotoja martensiittia ja bainiittia. Nämä rakenteet ovat lujia ja monet terästen lämpökäsittelyt, kuten karkaisu ja bainitointi perustuvat juuri näiden faasien syntymiseen. Luokka:Rauta Luokka:Metalliseokset
HMS Janus (1895)

HMS Janus oli Britannian kuninkaallisen laivaston vuonna 1895 valmistunut Janus-luokan torpedovenehävittäjä. == Valmistus == Alus tilattiin 7. marraskuuta 1893 Palmers Shipbuilding and Iron Companyltä Jarrowista, missä sen tuli tilauksen mukaan valmistua 3. joulukuuta 1894 mennessä. Köli laskettiin 28. maaliskuuta 1894 telakkanumerolla 681. Alus laskettiin vesille 12. maaliskuuta 1895 ja valmistui marraskuussa.Lyon, David s. 77 == Palvelus == Alus siirrettiin 1900 Kiinan laivastoasemalle. Aluksen savuhormit pidennettiin ja niihin asennettiin savunhajottimet. Alus myytiin 1914 Hongkongissa romutettavaksi. == Lähteet == * * * * === Viitteet === Luokka:Janus-luokan hävittäjät Luokka:Palmersin valmistamat alukset
HMS Lightning (1895)

HMS Lightning oli Britannian Kuninkaallisen laivaston vuonna 1896 valmistunut Janus-luokan torpedovenehävittäjä. == Valmistus == Alus tilattiin 7. marraskuuta 1893 Palmers Shipbuilding and Iron Companyltä Jarrowista ja se tuli tilauksen mukaan valmistua 18. helmikuuta 1895 mennessä, joten aluksen köli laskettiin 28. maaliskuuta 1894 telakkanumerolla 682. Alus laskettiin vesille 10. huhtikuuta 1895 ja se valmistui tammikuussa 1896.Lyon, David s. 77 == Palvelus == HMS Lightning palveli kotivesillä. Se osui miinaan 30. kesäkuuta 1915 Kentish Knockin majakka-aluksen lähellä. Se laukaisi vielä toisenkin miinan ja räjähdysten seurauksena aluksen runko katkesi. Keula upposi ja perä hinattiin Sheernessiin.Lyon, David s. 77-78 == Lähteet == * * * * === Viitteet === Luokka:Janus-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Urho Verho

Urho Aleksander Verho (19. huhtikuuta 1912 Turku – 20. toukokuuta 1988 Parainen) oli suomalainen kirjallisuustieteilijä ja professori. Verho toimi työväenopiston johtajana Valkeakoskella 1936–1944 ja Karkkilassa 1942–1945 sekä Turussa suomalaisen työväenopiston apulaisjohtajana ja sittemmin johtajana 1945–1964. Vuodesta 1957 alkaen hän hoiti kirjallisuustieteen assistentuureja, dosentuureja ja professuureja Turun yliopistossa ja Tampereen yliopistossa. Hän jäi eläkkeelle vuonna 1975 Tampereen yliopiston yleisen kirjallisuustieteen apulaisprofessorin virasta. Hän työskenteli myös Turun Sanomien kirjallisuus- ja teatteriarvostelijana vuodesta 1937. == Teoksia == * Karkkilan työväenopisto 1925–1945. Karkkilan työväenopisto, Hyvinkää 1945. * Kaarlo Bergbomin draamankäsitys. Väitöskirja. Annales Universitatis Turkuensis. Ser. B. Tom. 37. Turun yliopisto, Turku 1951. * Aleksis Kivestä Martti Merenmaahan: Suomalaisten kirjailijain elämäkertoja. WSOY 1954. * Hans Carossan ajatusmaailma. Annales Universitatis Turkuensis. Ser. B. Tom. 54. Turun yliopisto, Turku 1956. * Severi Nuormaa: Kansansivistäjä, sanomalehtimies, runoilija. Annales Universitatis Turkuensis. Ser. B. Tom. 53. Turun yliopisto, Turku 1956. * Turun suomalainen työväenopisto 1908–1958. Turun suomalainen työväenopisto, Turku 1958. * Uuden teatterin tiennäyttäjiä. Tajo, Turku 1963. (Esittelyssä G. B. Shaw, T. S. Eliot, Eugene O’Neill ja Thornton Wilder.) * Vanhaa ja uutta draamaa. Tajo, Turku 1964 == Lähteet == * ===Viitteet=== Luokka:Suomalaiset kirjallisuustieteilijät Luokka:Vuonna 1912 syntyneet Luokka:Vuonna 1988 kuolleet
Grant Kester

Grant Kester on yhdysvaltalainen taideteoreetikko. Hän on paikkasidonnaisen taiteen merkittävin teoreetikko.Kari Yli-Annala, Paikkasidonnaisen taiteen tiloja ja tilanteita , viitattu 15.2.2012 Kester on valmistunut 1986 BFA:ksi valokuvauksesta Baltimoren Maryland Institute College of Artista. Vuonna 1995 hän valmistui M.A:ksi taidehistoriasta Rochesterin yliopiston taidehistorian osastolta ja 1997 tohtoriksi Visuaalisten ja kulttuuristen tutkimusten alalta samoin Rochesterin yliopiston taidehistorian osastolta. Hän on sen jälkeen opettanut eri korkeakouluissa, ja on vuodesta 2000 ollut Kalifornian yliopisto, San Diegossa taidehistorian apulaisprofessori (associate professor).Grant Kesterin kotisivu Kester oli vuosina 1990–1996 Afterimage- lehden päätoimittaja.Universityartgallery viitattu 15.2.2012 ==Lähteet== ==Aiheesta muualla== *Grant Kesterin kotisivu *Grant Kesterin esittely, Ospace.otis.edu Luokka:Yhdysvaltalaiset tieteilijät Luokka:Taidehistorioitsijat Luokka:Syntymävuosi puuttuu Luokka:Elävät henkilöt
National Geographic (televisiokanava)

National Geographic (aiemmin National Geographic Channel, puhekielessä usein myös Nat Geo) on syyskuussa 1997 aloittanut televisiokanava, joka lähettää National Geographic Societyn tuottamia dokumentaarisia ohjelmia. Kuten myös History ja Discovery Channeleilla, kanavan sisältö koostuu dokumenteista, jotka liittyvät luontoon, tieteeseen, kulttuuriin ja historiaan. Kanavan omistaa etupäässä The Walt Disney Company. National Geographic on saatavilla myös HD-kanavana, joka toimii erillisellä kanavalla, National Geographic HD:lla. Sen pääasiallinen sisarverkko on Nat Geo Wild, joka keskittyy eläinohjelmiin, mukaan lukien suosittu Koirakuiskaaja. Kanava näkyy antenni-, satelliitti- ja kaapeliverkossa sekä IPTV:ssä. Sitä voi myös katsella Disney+ - suoratoistopalvelusta. Vuonna 2013 Suomessa näkyvä National Geographic Channel muuttui suomenkieliseksi kanavaääneltään ja tekstitykseltään. 1\. maaliskuuta 2017 suomalaisesta kanavasta tuli ensimmäinen maksuton National Geographic -kanava Euroopassa ja toinen maailmassa. == Entiset logot == Tiedosto:National Geographic Channel.svg|Kanavan logo vuosina 1997–2016. == Lähteet == * === Viitteet === Luokka:Suomalaiset televisiokanavat Luokka:Yhdysvaltalaiset televisiokanavat Luokka:Vuonna 1997 perustetut televisiokanavat
Jääkiekon naisten maailmanmestaruuskilpailut 1990

Jääkiekon naisten maailmanmestaruuskilpailut 1990 pelattiin Kanadassa, Ottawassa maaliskuussa 1990. Kanadan ja Yhdysvaltain lisäksi kilpailuun selvisi edelliskauden Euroopan-mestaruuskilpailujen viisi parasta maata ja Aasian-mestari Kiina, joka kuitenkin luovutti paikkansa Japanille. == Alkusarja == === Lohko A === Sija Joukkue 0 V T H TM PM P 1\. 3 3 0 0 50 1 6 2\. 3 2 0 1 19 19 4 3\. 3 1 0 2 04 25 2 4\. 3 0 0 3 05 33 0 === Lohko B === Sija Joukkue O V T H TM PM P 1\. 3 3 0 0 38 07 6 2\. 3 2 0 1 24 06 4 3\. 3 1 0 2 11 29 2 4\. 3 0 0 3 04 35 0 == Sijoituspelit == === Sijat 5.–8. === === Sijat 7.–8. === === Sijat 5.–6. === == Mitalipelit == === Välierät === === Pronssiottelu === === Loppuottelu === == Lopulliset sijoitukset == Sija Joukkue 4\. 5\. 6\. 7\. 8\. == Pistepörssi == Sija Pelaaja M S P 1\. Cindy Curley 11 12 23 2\. Tina Cardinale 5 10 15 3\. Cammi Granato 9 5 14 4\. Kim Urech 8 6 14 5\. Angela James 11 2 13 6\. Heather Ginzel 7 5 12 7\. Susana Yuen 7 5 12 8\. Kelly O'Leary 6 5 11 9\. Shirley Cameron 5 6 11 10\. Stacy Wilson 3 8 11 11\. Liisa Karikoski 2 9 0 == Lähteet == * Whockey - WWC 1990 * Hockeyarchives - Championnats du monde féminins 1990 * SFRP Hockey Archive - World Women Championship Pool A 1990 Luokka:Jääkiekon naisten maailmanmestaruuskilpailut Luokka:Vuoden 1990 jääkiekko Luokka:Ontarion jääkiekko Luokka:Ottawan urheilu
Väinö Kääriäinen

Väinö Jalmari Kääriäinen (4. heinäkuuta 1920 Haukivuori – 29. elokuuta 1980) oli suomalainen runoilija. == Teoksia == * Huaveihin lastuja : Savon murteella. Kirjapaino Savo, Kuopio 1959 == Lähteet == * Luokka:Suomalaiset runoilijat Luokka:Vuonna 1920 syntyneet Luokka:Vuonna 1980 kuolleet
Nancy Mitford

Nancy Freeman-Mitford (28. marraskuuta 1904 Lontoo – 30. kesäkuuta 1973 Versailles) http://www.britannica.com/biography/Nancy-Mitford oli englantilainen kirjailija ja yksi Mitfordin sisaruksista. Suomessa hänet tunnetaan elämäkertateoksistaan Madame de Pompadour ja Aurinkokuningas. ==Suomennetut teokset== * Madame de Pompadour (Madame de Pompadour 1954, suom. 1969) * The Sun King (Aurinkokuningas 1966, suom. 1976) * The Blessing (Kultapoika 1951, suom. 1953) * Don't Tell Alfred (Älä kerro Alfredille 1960, suom. 1963) == Viitteet == ==Aiheesta muualla== * The Official Nancy Mitford Website * Luokka:Englantilaiset kirjailijat Luokka:Vuonna 1904 syntyneet Luokka:Vuonna 1973 kuolleet
Broadway (teatteri)

Nimityksellä broadway tarkoitetaan teatteriesityksiä, joita esitetään New Yorkin Manhattanilla, joko Broadway-kadun ympäristössä sijaitsevissa 40:ssä yli 500 istumapaikan teatterissa tai Lincoln Centerissä. Vastakohtaisesti off- broadway tarkoittaa teatteriesityksiä, joita esitetään Manhattanin muissa pienemmissä teattereissa. == Lähteet == == Aiheesta muualla == Luokka:Teatterin alalajit Luokka:Yhdysvaltain teatterit Luokka:Manhattanin kulttuuri Luokka:Seulonnan keskeiset artikkelit
Itämerenkastikka

Itämerenkastikka eli itämerenkaurikka (Calamagrostis × baltica)Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 43.) on merenrantojen hietikoilla kasvava monivuotinen heinäkasvi. Se on syntynyt kahden kastikoiden sukuun kuuluvan lajin, hietakastikan (Calamagrostis epigejos) ja merikastikan (Calamagrostis arenaria), risteytyessä. Sitä voidaan pitää myös sukurajan ylittävänä risteymänä, koska merikastikan aiempi nimi on rantakaura (Ammophila arenaria) rantakaurojen suvussa. == Ulkonäkö == Itämerenkastikka muodostaa kasvustoja kantalajiensa yhteisillä kasvupaikoilla. Kooltaan se on 75–130 senttimetriä korkea. Lehdet ovat litteämmät kuin rantakauralla. Itämerenkastikan kukinto on röyhy, jonka tähkylät ovat 9–12 mm pitkiä. Ulkohelpeiden tyven karvakiehkura yltää helpeiden puoleen väliin. Vihneet ovat 1–2 mm pitkät. Lajin siitepöly on heikkolaatuista, joten se on marto. == Levinneisyys == Pohjoismaissa itämerenkastikka on levinneisyydeltään eteläinen. Tanskassa ja Etelä-Ruotsissa sitä tavataan melko harvinaisena Itämeren ja Pohjanmeren rannikoilla. Suomessa risteymälaji on hyvin harvinainen ja kasvaa vain Hankoniemellä. == Lähteet == * * === Viitteet === == Aiheesta muualla == * Suomen Lajitietokeskus: Itämerenkastikka – Calamagrostis arenaria × epigejos Luokka:Kastikat